Kinmel Guest Farm is 'n juweel in 'n pragtige omgewing. Die eienaar was baie vriendelik en gasvry en ons het sommer dadelik welkom gevoel. Die akkommodasie het ook ons verwagtinge oortref. Dit is ruim en goed toegerus en alles was skoon en netjies. Ons het heerlik gekuier op die ruim stoep en het verder die pragtige omgewing te voet en ook per voertuig verken. Die paaie is soms baie rof so dit is definitief aan te beveel om van 'n 4x4 voertuig gebruik te maak, maar die omgewing is asemrowend mooi en die mense is baie vriendelik. Die lieflike, historiese dorpie. Rhodes, is natuurlik ook net 'n klipgooi weg en beslis 'n besoek werd. Ons het ons verblyf baie geniet en sal beslis weer daar bly.